පැරැණි සත් කෝරළයේ සහ සතර කෝරළයේ සිට කෘෂි නිෂ්පාදන ඇතුළු වෙළෙඳ භාණ්ඩ කන්ද උඩරට රාජධානිය තෙක් තවලම් මඟින් ප්‍රවාහනය කොට ඇත්තේ මෙම මාර්ගය ඔස්සේය.පසුව 1863 වසරේ දී පමණ උඩරට දුම්රිය මාර්ගය ඉදිකිරීමේ දී කැබැල්ලවත්ත රේල් බෝක්කුව පිහිටි එම ප්‍රදේශයේ විශාල පස් පිරවුමක් කළ ඉංශ්‍රීසීන් පැරැණි මාර්ගය තවදුරටත් සුරක්‍ෂිත වනසේ රේල් බෝක්කුවක් ඉදිකොට ඒ මතින් උඩරට දුම්රිය මාර්ගය ඉදිකර තිබේ.මෙම බෝක්කුව උඩින් දුම්රිය ද එයට යටින් වාහන සහ මගීන් ද අද නිරුපද්‍රිතව ගමන් කරනු ලබයි.1971 දී කැරැල්ලේ ත්‍රස්ත චේකුවේරා කල්ලිය අධිරාජ්‍යවාදි ගැති ධනේශ්වර ආණ්ඩුව විනාශ කරලා අපේ මවු බිමේ උරුමය ප්‍රගතිශීලීන් අතට ගන්නයි සැරසෙන්නේ කියා රේල් බෝක්කුව පිපිරවීමට බෝක්කුව උඩ ගල් ඉවත්කර එතුළ බෝම්බ සැඟවීය.මඳ වේලාවකින් රේල් බෝක්කුව දෙසින් මහා පිපිරුම් හඬක් ඇසුණ ද රේල් බෝක්කුව සුළු ඉරිතැලීමකට ලක්විණි.